钦定古今图书集成/明伦汇编/氏族典/第177卷 > 田季安
## 钦定古今图书集成/明伦汇编/氏族典/第177卷 > 田季安

按《唐书田承嗣传》：“承嗣子绪，绪子季安，字夔母微贱，
公主命为己子，宠冠诸兄。数岁为左卫胄曹参军，节
度副使。绪死，时年十五，匿丧观变，军中推为留后，因
授节度使。除丧，加检校尚书右仆射，进位检校司空，
俄同中书门下平章事。季安畏主之严，颇循礼法，及
主薨，始自恣。会诏中尉吐突承璀以神策兵讨王承”
宗，季安遣大将率兵会王师伐承宗，粮饷自办，取堂
阳以报，加太子太保。死，年三十二，赠太尉。